
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՓԵՏՐՎԱՐԻ 9-Ի N 165-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. ՀՀ էկոնոմիկայի նախարարություն
	16.04.2026թ.

	
	N 01/9479-2026

	   Նախագծի վերաբերյալ առաջարկություններ և դիտողություններ չկան։
	Ընդունվել է։

	2.	ՀՀ ֆինանսների նախարարություն
	17.04.2026թ.

	
	N 01/11-4/10198-2026

	   Նախագծի վերաբերյալ առաջարկություններ և դիտողություններ չկան։
	Ընդունվել է։

	3.	ՀՀ արդարադատության նախարարություն
	22.05.2026թ.

	
	N/10.1.4/26702-2026

	Ի պատասխան Ձեր՝ սույն թվականի ապրիլի 7-ի թիվ ՍԹ/6675-2026 գրության՝ հայտնում ենք, որ Արդարադատության նախարարությունն ուսումնասիրել է «Հայաստանի Հանրապետության Կառավարության 2012 թվականի փետրվարի 9-ի N 165-Ն որոշման մեջ փոփոխություններ և լրացումներ կատարելու մասին» օրենքի նախագիծը (այսուհետ՝ Նախագիծ), որի վերաբերյալ ներկայացվում են հետևյալ առաջարկություններն ու դիտարկումները.
1. Նախագծի 1-ին կետի 1-ին ենթակետի համաձայն՝ Կառավարության 2012 թվականի փետրվարի 9-ի N 165-Ն որոշման Հավելվածի (այսուհետ՝ Հավելված) 3.1-ին կետի 1-ին ենթակետում «միջոցով՝» բառից և կետադրական նշանից հետո լրացվում են «դիմումատուի համաձայնությամբ» բառերը։
Արդյունքում, ստացվում է, որ դիմումները և դիմումներին կից փաստաթղթերը, ինչպես նաև գույքի նկատմամբ իրավունքների և սահմանափակումների վերաբերյալ հարցումներն էլեկտրոնային եղանակով կարող են ներկայացվել նաև նոտարիատի բնագավառում էլեկտրոնային կառավարման համակարգի (էլեկտրոնային նոտար) և անշարժ գույքի գրանցման ավտոմատացված էլեկտրոնային համակարգի միջև իրականացված էլեկտրոնային ծառայության միջոցով' դիմումատուի
համաձայնությամբ նոտարների կողմից, որի դեպքում առցանց ներկայացվող փաստաթղթերի էլեկտրոնային պատճենների՝ դրանց իսկական օրինակներին համապատասխանությունը հաստատվում է համապատասխան նոտարի էլեկտրոնային թվային ստորագրությամբ.»:
Այս ձևակերպումը հակասում է «Նոտարիատի մասին» օրենքին (այսուհետ՝ Օրենք), բացի այդ՝ էլեկտրոնային համակարգերի կտրուկ զարգացման փուլում միայն խոչընդոտներ է ստեղծելու քաղաքացիների և նոտարների համար իրենց գործունեությունն արդյունավետ իրականացնելու գործընթացում: 
Օրենքի 22-րդ հոդվածի 3-րդ մասի համաձայն՝ նոտարական գործողություններ կատարելու համար նոտարն իրավունք ունի անհրաժեշտ տեղեկություններ կամ փաստաթղթեր պահանջել կազմակերպություններից, պետական կամ տեղական ինքնակառավարման մարմիններից: Համապատասխան տեղեկություններն ու փաստաթղթերը պետք է ներկայացվեն նոտարի նշած ժամկետում: Այդ ժամկետը չի կարող տասնհինգ օրից ավելի լինել, եթե համապատասխան փաստաթղթերը տալու համար ավելի երկար ժամկետ չի կարող պահանջվել:
Հարկ ենք համարում նշել, որ նոտարն ազատ է նոտարական գործողությունների կատարման համար անհրաժեշտ տեղեկություններ և փաստաթղթեր ստանալու հարցում, և այդ իրավազորությունը նրան տրված է օրենքով, հետևաբար Կառավարության որոշմամբ նոտարի գործողությունների սահմաններ չեն կարող դրվել, մինչդեռ Նախագծում գույքի սահմանափակումների մասին տեղեկանքի դիմում նոտարի կողմից ներկայացվելու համար դիմումատուի համաձայնության պահանջ նախատեսելը ենթադրում է գրավոր փաստաթղթի՝ քաղաքացու դիմումի կցում, սակայն պրակտիկայում նոտարական գործողություններ կատարելու համար դիմումը կարող է ներկայացվել նոտարի կողմից:
Օրինակ, շատ հաճախ էլեկտրոնային եղանակով, նամակով դիմողը կարող է փաստաթղթերը ներկայացնել նոտարին և խնդրել գործին ընթացք տալ: Ստացվում է՝ որպեսզի Նախագծով նախատեսվող դրույթները դառնան իրագործելի, նոտարը մինչև որևէ տեղեկատվություն կամ փաստաթուղթ ձեռք բերելը հաճախորդից պետք է պահանջի անձամբ ներկայանալ նոտարական գրասենյակ գրավոր համաձայնություն կազմելու համար: Ավելին, ենթադրվում է, որ դիմումատուի գրավոր համաձայնություն կազմելու հարցն էլ դրվելու է նոտարի վրա, ինչը լրացուցիչ վճարովի ծառայություն է: Վերոգրյալի հաշվառմամբ՝ առաջարկում ենք հանել «դիմումատուի համաձայնությամբ» բառերը:
	Ընդունվել է։
   Նախագծում կատարվել է համապատասխան փոփոխություն։


	2.Նախագծի Հավելվածի 1-ին կետի 2-րդ ենթակետով լրացվող 6-րդ կետում առաջարկվում է վերանայել «ոչ էլեկտրոնային թվային ստորագրությամբ» եզրույթը՝ այն հաշվառմամբ, որ պարզ չէ, թե այն ինչ է ենթադրում:
	Ընդունվել է։
   Նախագծում կատարվել է համապատասխան փոփոխություն։

	3. Նախագծի 1-ին կետի 3-րդ ենթակետով լրացվող՝ Հավելվածի 7.1-ին կետում առաջարկվում է «անշարժ գույքի պետական ռեգիստրի պաշտոնական կայքէջում» բառերը փոխարինել «կայքէջում» բառով՝ հաշվի առնելով, որ համապատասխան Հավելվածի 4-րդ կետում արդեն սահմանվել է «անշարժ գույքի պետական ռեգիստրի պաշտոնական կայքէջ» հասկացության կարճ տարբերակը։  
Նույն ենթակետով լրացվող 7.2-րդ կետի համաձայն՝ «Սույն կարգի 7.1-ին կետով սահմանված հաշվառումն իրականացվում է համապատասխան բանկի կամ վարկային կազմակերպության կողմից անշարժ գույքի պետական ռեգիստր ներկայացված՝ առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) էլեկտրոնային թվային ստորագրությամբ հաստատված, հայտի հիման վրա, որին կից պետք է ներկայացվի նաև սույն կարգի 6-րդ կետով սահմանված պահանջներին համապատասխան տրամադրված լիազորագիրը, (...)»: 
Նախագծի 1-ին կետի 2-րդ ենթակետով խմբագրվող 6-րդ կետի վերլուծությունը ցույց է տալիս, որ էլեկտրոնային եղանակով պետական գրանցման դիմումներ և փաստաթղթեր կարող են ներկայացվել ինչպես կանոնադրության հիման վրա գործող ֆիզիկական անձանց, այնպես էլ լիազորագրի հիման վրա գործող անձի կողմից, և լիազորագիր ներկայացնելու պահանջը տրամաբանորեն տարածվում է միայն լիազորագրի հիման վրա գործող անձի վրա: Սույն նորմի մեկնաբանության արդյունքում ստացվում է, որ կայքէջում հաշվառման համար բանկի կամ վարկային կազմակերպության անունից պետք է ներկայացվի հայտ: Հայտը պետք է ստորագրված լինի առանց լիազորագրի հանդես գալու իրավասություն ունեցող լիազոր մարմնի էլեկտրոնային ստորագրությամբ և վերջինիս պետք է կցվի Հավելվածի 6-րդ կետով սահմանված պահանջներին համապատասխան տրված լիազորագիր ցանկացած պարագայում: Քննարկվող կարգավորումից կարող է տպավորություն ստեղծվել, որ հաշվառման հայտով գրանցման դիմում ներկայացնելու լիազորություն կարող է տրվել միայն լիազորագրի հիման վրա գործող ֆիզիկական անձին՝ պայմանավորված այն հանգամանքով, որ սույն կետով հայտին կից պետք է ներկայացվի նաև լիազորագիր ցանկացած պարագայում: Սակայն 6-րդ կետի համաձայն, ինչպես նշվեց, եթե գրանցումը իրականացվում է առանց լիազորագրի հանդես գալու իրավասություն ունեցող մարմնի կողմից, լիազորագրի առկայությունը պարտադիր պահանջ չէ: Եթե նույնիսկ քննարկվող կետով սահմանվում է առանձին կանոն, ապա այդ դեպքում ևս չպետք է սահմանափակել առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) գրանցման դիմում ներկայացնելու լիազորությունը: Վերոգրյալի հաշվառմամբ՝ առաջարկվում է հստակեցնել 7.2-րդ կետի կարգավորումը:
	Ընդունվել է։
   Նախագծում կատարվել է համապատասխան փոփոխություն։



Ընդունվել է։
   Նախագծում կատարվել է համապատասխան փոփոխություն։

	4. Նախագծի 1-ին կետի 5-րդ ենթակետով նոր խմբագրությամբ շարադրվող՝ Հավելվածի 10-րդ կետի առնչությամբ հարկ է նշել, որ Հավելվածի գործող խմբագրությամբ 10-րդ կետը, ի տարբերություն Նախագծի, ներկայացված փաստաթղթերի վրա դրված էլեկտրոնային ստորագրության իսկությունը և դրա պատկանելությունը դիմումը ներկայացրած անձին, Հավելվածի 6-րդ կետով նախատեսված դեպքերում նաև լիազորագրի էլեկտրոնային ստորագրության իսկությունն ու պատկանելությունն իրավաբանական անձի գործադիր մարմնի ղեկավարին, ինչպես նաև դիմումի և դրան կից ներկայացված փաստաթղթերի տեսաներածված պատճենների համապատասխանությունը Հավելվածի պահանջներին ստուգելու համար սահմանում է հստակ ժամանակահատված, այն է՝ 3 աշխատանքային ժամ։
Այս մասով հարկ է նկատել, որ լիազորագիր ներկայացրած ֆիզիկական անձի՝ որպես իրավաբանական անձի ներկայացուցիչ ամրագրվելու համար սահմանված է լիազորագրի էլեկտրոնային ստորագրության իսկությունն ու պատկանելությունն իրավաբանական անձի գործադիր մարմնի ղեկավարին ստուգելու նախապայման, ինչից հետո միայն հնարավոր կլինի լիազորագիր ներկայացրած ֆիզիկական անձին գրանցել որպես իրավաբանական անձի ներկայացուցիչ։ Այս համատեքստում գտնում ենք, որ գործող կարգավորմամբ նախատեսված ժամանակային սահմանափակման վերացումը կարող է խնդրահարույց լինել որոշակիության սկզբունքի ապահովման տեսանկյունից, ինչպես նաև Կադաստրի կոմիտեի պաշտոնատար անձանց համար չի նախատեսի էլեկտրոնային թվային ստորագրության իսկության ստուգման կանխատեսելի պարտականություն։ Միևնույն ժամանակ, հարկ է նկատել, որ Նախագծի հիմնավորմամբ որևէ անդրադարձ չի կատարվել նշված ժամանակային սահմանափակման վերացման անհրաժեշտությանը: Վերոնշյալը կարող է խնդրահարույց լինել ընթացակարգի գործադրման արդյունավետության տեսանկյունից: Եթե քննարկվող ժամանակային սահմանափակման վերացումը պայմանավորված է նրանով, որ աշխատակիցներին անհրաժեշտ է ավելի երկար ժամանակ նշված ստուգումը իրականացնելու համար, ապա առաջարկվում է նախատեսել ավելի երկար ժամկետ, սակայն ցանկացած պարագայում նպատակահարմար է սահմանել հստակ ժամկետ:
	Չի ընդունվել։
   ՀՀ կառավարության 2012 թվականի փետրվարի 9-ի N 165-Ն որոշմամբ հաստատված՝ «Գույքի նկատմամբ իրավունքների ու սահմանափակումների պետական գրանցման դիմումները և փաստաթղթերն էլեկտրոնային եղանակով ներկայացնելու կարգի» հավելվածի 13-րդ կետի 1-ին ենթակետի համաձայն՝ ներկայացված փաստաթղթերի վրա դրված էլեկտրոնային ստորագրության իսկության և պատկանելության ստուգման արդյունքում հայտնաբերված անհամապատասխանությունները հանդիսանում են իրավունքի պետական գրանցման վարույթի կասեցման հիմք:       Միաժամանակ, իրավունքի պետական գրանցման վարույթի կասեցման ժամկետները սահմանված են «Գույքի նկատմամբ իրավունքների պետական գրանցման մասին» օրենքի 28-րդ հոդվածով, հետևաբար համապատասխան աշխատակցի կողմից ներկայացված փաստաթղթերի ուսումնասիրությունն ու ստուգումն իրականացվում են նշված օրենքով սահմանված ընթացակարգային ժամկետների շրջանակներում: Հետևաբար, 3 աշխատանքային ժամ ժամկետի առանձին պահպանումը գործնական և իրավական անհրաժեշտություն չունի, քանի որ ստուգման բացասական արդյունքը հանգեցնում է ոչ թե ինքնուրույն իրավական հետևանքի, այլ վարույթի կասեցման, որի ժամկետներն արդեն կարգավորվում են օրենքով:

	5. Նախագծի 1-ին կետի 6-րդ ենթակետով լրացվող՝ Հավելվածի 16-րդ կետի համաձայն՝ «Համապատասխան համակարգչային ծրագրային ապահովման առկայության դեպքում էլեկտրոնային եղանակով ներկայացվող դիմումի մուտքագրումը կարող է սահմանափակվել տեխնիկական պատճառներով՝ սույն կարգի 13-րդ կետի 1-4-րդ ենթակետերով նշված դեպքերում:»:
Ընդհանուր առմամբ կարգավորումը խնդրահարույց է որոշակիության սկզբունքի տեսանկյունից: Հավելվածով չի բացահայտվում «համապատասխան համակարգչային ծրագրային ապահովում» հասկացության բովանդակությունը, բացի այդ Հավելվածի 13-րդ կետը սահմանում է այն դեպքերը, երբ վարույթը կասեցվում է տեխնիկական պատճառներից ելնելով՝ սահմանված հիմքերի առկայության պարագայում, անհասկանալի է տեխնիկական պատճառներով վարույթը կասեցնելու և նույն հիմքերով դիմումի մուտքագրումը սահմանափակելու հարաբերակցությունը և տարբերությունը: Հաշվի առնելով վերոգրյալը՝ առաջարկվում է նախատեսել առավել հստակ կարգավորում: 
	Չի ընդունվել
Նախագծով նախատեսվող կարգավորումը պայմանավորված է համապատասխան համակարգչային ծրագրային ապահովման ներդրման անհրաժեշտությամբ, որի միջոցով հնարավոր կլինի էլեկտրոնային եղանակով ներկայացվող դիմումների նկատմամբ ավտոմատացված ստուգումներ իրականացնել դեռևս դիմումի մուտքագրման փուլում։
   Մասնավորապես, սույն կարգի 13-րդ կետի 1-4-րդ ենթակետերով նախատեսված՝ տեխնիկական բնույթի հիմքերից որևէ մեկի առկայության դեպքում համակարգը հնարավորություն կտա ի սկզբանե սահմանափակել դիմումի մուտքագրումը՝ կանխելով այնպիսի իրավիճակները, երբ դիմումը գեներացվում է, վարույթ է սկսվում, և միայն կատարման վերջնաժամկետին է բացահայտվում համապատասխան տեխնիկական խոչընդոտը։ Այս մոտեցումը նպատակ ունի ապահովել գործընթացի կանխատեսելիությունը, նվազեցնել անհարկի վարույթների առաջացումը և կանխել դիմումատուի համար ժամկետների անարդյունավետ կորուստը։
   Միաժամանակ, կարգավորման մեջ «համապատասխան համակարգչային ծրագրային ապահովման առկայության և դրա կիրառման դեպքում» ձևակերպման օգտագործումը պայմանավորված է այն հանգամանքով, որ նշված սահմանափակումը կարող է գործել միայն համապատասխան տեխնիկական հնարավորության փաստացի առկայության և կիրառման պայմաններում։
   Բացի այդ, 10-րդ կետով նախատեսված կարգավորումը պահպանվել է այն նպատակով, որ համապատասխան ծրագրային ապահովման չգործելու կամ թերի աշխատելու դեպքում անշարժ գույքի պետական ռեգիստրի իրավասու աշխատակիցները հնարավորություն ունենան ինքնուրույն ուսումնասիրելու համապատասխան հանգամանքները և անհրաժեշտության դեպքում կիրառելու կարգով նախատեսված ընթացակարգերը՝ բացառելով վարչարարության խաթարումը կամ գործընթացում գործնական կոլապսի առաջացումը։

	6. Նախագծի 1-ին կետի 4-րդ ենթակետով Հավելվածում լրացվող 9.1-ին կետի համաձայն՝ «Եթե դիմումին կից ներկայացվող փաստաթուղթը հաստատված է այն տրամադրողի էլեկտրոնային թվային ստորագրությամբ, ապա այդ փաստաթուղթը դիմումին կից մուտքագրվում է բնօրինակ տեսքով, որը պետք է ստորագրվի նաև դիմումատուի էլեկտրոնային թվային ստորագրությամբ:»: Պարզ չէ նման կարգավորում նախատեսելու և դիմումատուի վրա նման պարտականություն դնելու նպատակը: Բացի այդ, պարզ չէ, թե գործնականում ինչպես է տեղի ունենալու արդեն իսկ այն տրամադրողի էլեկտրոնային թվային ստորագրությունը պարունակող բնօրինակ փաստաթղթի վրա մեկ այլ անձի՝ դիմումատուի էլեկտրոնային թվային ստորագրության ապահովումը կամ արդյոք դիմումատուն իրավասու է նման էլեկտրոնային թվային ստորագրություն տեղադրել՝ կախված փաստաթղթի բնույթից:
	Չի ընդունվել։
Նախագծով նախատեսված կարգավորումը նպատակ ունի ապահովելու, որ լիազոր մարմինը հավաստիանա դիմումը և դրան կից փաստաթղթերը իրավասու անձի կողմից ներկայացված լինելու հանգամանքում։
Փաստաթուղթը տրամադրողի էլեկտրոնային թվային ստորագրությունը հաստատում է տվյալ փաստաթղթի իսկությունը և բովանդակության անփոփոխելիությունը, իսկ դիմումատուի էլեկտրոնային թվային ստորագրությունը՝ այդ փաստաթուղթը տվյալ դիմումի շրջանակներում ներկայացնելու փաստը։ Նշված պահանջը բխում է նաև ՀՀ կառավարության 2012 թվականի փետրվարի 9-ի N 165-Ն որոշման 1-ին կետով հաստատված հավելվածի 9-րդ կետի 1-ին ենթակետից, որի համաձայն՝ դիմումը և դիմումին կից էլեկտրոնային համակարգ մուտքագրվող բոլոր ֆայլերը պետք է ստորագրված լինեն կայքէջում գրանցված ֆիզիկական անձի կամ իրավաբանական անձի ներկայացուցչի էլեկտրոնային թվային ստորագրությամբ։
Միաժամանակ, տեխնիկական տեսանկյունից հնարավոր է մեկ էլեկտրոնային փաստաթղթի վրա մեկից ավելի էլեկտրոնային թվային ստորագրությունների առկայությունը։   

	7. Նախագծի 1-ին կետի 5-րդ ենթակետով նոր խմբագրությամբ շարադրվող՝ Հավելվածի 10-րդ կետում առաջարկվում է հանել «կայքէջի դիմումները ներկայացնելու» բառերը՝ նախ այն հաշվառմամբ, որ ինչպես Նախագծի, այնպես էլ Հավելվածի նախորդ դրույթներից պարզ է, թե ինչ էլեկտրոնային համակարգի մասին է խոսքը, բացի այդ, նշված բառերի հեռացման արդյունքում քննարկվող կետում կապահովվի մտքի հստակությունը և դրույթի առավել պարզ ընկալումը:
	Ընդունվել է 
   Նախագծում կատարվել է համապատասխան փոփոխություն։

	Միաժամանակ, հայտնում ենք, որ Նախագիծը «Նորմատիվ իրավական ակտերի մասին» 6-րդ հոդվածով նախատեսված կարգով պետական-իրավական փորձաքննության ներկայացնելու դեպքում ԱՆ իրավական ակտերի փորձաքննության գործակալության կողմից դրա վերաբերյալ կտրամադրվի փորձագիտական եզրակացություն:
	Ընդունվել է ի գիտություն։

	[bookmark: _Hlk217462353]4.	ՀՀ կենտրոնական բանկ
	06.05.2026թ.

	
	N 15.1-07/428-26

	Ուսումնասիրելով Ձեր կողմից ներկայացված «Հայաստանի Հանրապետության կառավարության 2012 թվականի փետրվարի 9-ի թիվ 165-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը (այսուհետ՝ Նախագիծ) հայտնում ենք հետևյալը՝	
Հաշվի առնելով քաղաքացիական օրենսգրքի 263-րդ հոդվածի 5-րդ մասի կարգավորումը՝ առաջարկում ենք Նախագծի նոր լրացվող 7.1 կետի «ծառայությունների մատուցման հարթակում» բառերից հետո լրացնել «կառավարության հաստատած՝ նոտարական վավերացում չպահանջող պայմանագրերի օրինակելի ձևերին համապատասխան կնքված՝» բառերով: 
	Ընդունվել է։
   Նախագծում կատարվել է համապատասխան փոփոխություն։

	1. Հաշվի առնելով, որ Հայաստանի Հանրապետության կենտրոնական բանկի կողմից վարկային կազմակերպություններին հիփոթեքային վարկ տրամադրելու իրավասություն ունենալու վերաբերյալ փաստաթուղթ չի տրամադրվում՝ առաջարկում ենք      Նախագծի նոր լրացվող 7.2 կետի «նաև Հայաստանի Հանրապետության կենտրոնական բանկի կողմից հաստատված՝ հիփոթեքային վարկ տրամադրելու իրավասություն ունենալու վերաբերյալ փաստաթուղթը:» բառերը փոխարինել «նաև Հայաստանի Հանրապետության կենտրոնական բանկի կողմից օրենքով սահմանված կարգով տրամադրված լիցենզիան:» բառերով:
        Հավելյալ  նշենք, որ վարկային կազմակերպություններին տրամադրված լիցենզիաները  հրապարակված են վերջիններիս համապատասխան պաշտոնական կայքէջերում:
[bookmark: _Hlk195537117]Միևնույն ժամանակ, հայտնում ենք, որ նախագիծը ներկայացվել է Հայաստանի բանկերի միությանը և առդիր ներկայացնում ենք նաև Հայաստանի բանկերի միության և Հայաստանի Հանրապետության տարածքում գործող բանկերի դիտարկումները:
	Մասամբ ընդունվել է։
   Նախագծում կատարվել է համապատասխան փոփոխություն։ Միևնույն ժամանակ, հայտնում ենք, որ ՀՀ քաղաքացիական օրենսգրքի 263-րդ հոդվածի 5-րդ մասով ուղղակիորեն նախատեսված է «հիփոթեքային վարկ տրամադրելու իրավասություն ունեցող վարկային կազմակերպության»  ձևակերպումը։


	Կոնվերսբանկ ՓԲԸ
Նախագծի հավելվածի 1-ին կետի 2-րդ ենթակետի համաձայն՝ Որոշման 6-րդ կետը վերաշարադրվում է հետևյալ կերպ.  «Իրավաբանական անձինք էլեկտրոնային եղանակով պետական գրանցման դիմումներ և փաստաթղթեր կարող են ներկայացնել սույն կարգի 4-րդ կետով սահմանված կարգով կայքէջում գրանցված` տվյալ իրավաբանական անձի կողմից կանոնադրության կամ լիազորագրի հիման վրա հանդես եկող ֆիզիկական անձանց միջոցով, որի դեպքում ֆիզիկական անձի կողմից, սույն կարգով նախատեսված կանոններին համապատասխան, իրավաբանական անձի անունից պետական գրանցման դիմում և փաստաթղթեր ներկայացնելիս` պարտադիր նշվում են ներկայացվող իրավաբանական անձի անվանումը, պետական գրանցման համարը կամ հարկ վճարողի հաշվառման համարը, ինչպես նաև, լիազորագրով հանդես գալու դեպքում էլեկտրոնային համակարգ սույն կարգի 9-րդ կետի 1-ին ենթակետի և 9.1-ին կետով սահմանված պահանջներով մուտքագրվում (վերբեռնվում) է նաև ներկայացվող իրավաբանական անձի կողմից տրված լիազորագիրը` հաստատված դիմումը ներկայացնելու պահին իրավաբանական անձի անունից առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) էլեկտրոնային թվային ստորագրությամբ: Սույն կետով սահմանված՝ լիազորագիրը լիազոր մարմնի (գործադիր մարմնի ղեկավարի) էլեկտրոնային թվային ստորագրությամբ հաստատված լինելու պահանջը չի տարածվում օտարերկրյա պետությունում գրանցված իրավաբանական անձանց վրա, որի դեպքում լիազորագիրը կարող է հաստատված լինել նաև ոչ էլեկտրոնային թվային ստորագրությամբ:»
ՀՀ քաղաքացիական օրենսգրքի 324-րդ հոդվածի 1-ին մասի համաձայն. §Լիազորագրի գործողությունը դադարում է, եթե`
1) լիազորագրի ժամկետը լրացել է.
2) իրականացվել են լիազորագրով նախատեսված գործողությունները.
3) լիազորագրողը վերացրել է այն.
4) անձը, ում տրված է լիազորագիրը, հրաժարվել է.
5) դադարել է այն իրավաբանական անձը, որի անունից տրվել է լիազորագիրը.
6) դադարել է այն իրավաբանական անձը, որի անունով տրվել է լիազորագիրը.
7) մահացել է կամ անգործունակ, սահմանափակ գործունակ կամ անհայտ բացակայող է ճանաչվել այն անձը, ով տվել է լիազորագիրը.
8) մահացել է կամ անգործունակ, սահմանափակ գործունակ կամ անհայտ բացակայող է ճանաչվել այն անձը, ում տրվել է լիազորագիրը:¦
§Վարչարարության հիմունքների և վարչական վարույթի մասին¦ ՀՀ օրենքի 9-րդ հոդվածի 1-ին մասի համաձայն. §Վարչական մարմիններն իրավունք չունեն անձանցից պահանջել կատարելու այնպիսի գործողություններ, որոնք արդեն իսկ կատարվել են այդ անձանց կողմից այլ գործողությունների շրջանակներում կամ էլ իրենց բովանդակությամբ ներառվում են կամ կարող են ներառվել այդ շրջանակներում: ¦
Նույն օրենքի 10-րդ հոդվածի 1-ին մասի 2-րդ պարբերության համաձայն. §Արգելվում է անձանցից պահանջել իրենց ներկայացրած տվյալները, տեղեկությունները հավաստող փաստաթղթեր կամ լրացուցիչ տեղեկություններ, եթե այդ պահանջը սահմանված չէ օրենքով:¦
Նույն օրենքի 5-րդ հոդվածի համաձայն. §Վարչարարություն իրականացնելիս վարչական մարմիններին արգելվում է միայն ձևական պահանջների պահպանման նպատակով անձանց ծանրաբեռնել պարտականություններով կամ մերժել նրանց որևէ իրավունք տրամադրելը, եթե նրանց վրա դրված պարտականությունները բովանդակային առումով կատարված են:¦
Վերոգրյալից հետևում է, որ լիազորագրի դադարման հիմքերը ՀՀ օրենսդրությամբ հստակ են սահմանված, միևնույն ժամանակ գործադիր մարմնի փոփոխությունը չի հանգեցնում արդեն իսկ տրամադրված լիազորագրերի գործողության դադարմանը, իսկ վարչական մարմնի կողմից նոր լիազորագրերի ներկայացման պահանջ սահմանելը հանդիսանում է §Վարչարարության հիմունքների և վարչական վարույթի մասին¦ ՀՀ օրենքով սահմանված սկզբունքների խախտում, հատկապես այն պարագայում, երբ վարչական մարմինն ունի վարչական փոխօգնության միջոցներ և բոլոր տվյալներն իր մոտ արտացոլվում են:
Բացի վերոգրյալից՝ ՀՀ քաղաքացիական օրենսգիրքը հստակ սահմանում է լիազորագրին ներկայացվող պահանջները և վարչական մարմնիններին այլ հավելյալ պահանջներ սահմանելու որևէ իրավասություն չի տրամադրվում, միևնույն ժամանակ վարչական մարմինը օրենքով սահմանված կարգով տրված և գործող լիազորագիրը չընդունելու հնարավորություն և իրավական հիմքեր չունի, իսկ նման իրավական հիմքերը ենթաօրենսդրական ակտերով չեն կարող սահմանվել: Սույն դեպքում էլեկտրոնային չստորագրված լիազորագիրը չընդունելը դիտվում է նաև վարչական մարմնի կողմից ձևական պահանջների չարաշահում, քանի որ բովանդակային առումով և փաստացի բոլոր անհրաժեշտ գործողությունները իրավաբանական անձի կողմից կատարված են:
	Չի ընդունվել
Նախագծով նախատեսված պահանջը չի սահմանում լիազորագրի դադարման նոր հիմք և չի վիճարկում օրենքով սահմանված կարգով տրված լիազորագրի իրավաբանական ուժը։ Կարգավորման նպատակը բացառապես էլեկտրոնային եղանակով դիմում ներկայացնելու դեպքում իրավաբանական անձի անունից հանդես եկող անձի ինքնության և լիազորված ներկայացուցիչ լինելու հանգամանքի պատշաճ հավաստումն է։
Նշված պահանջը բխում է նաև ՀՀ կառավարության 2012 թվականի փետրվարի 9-ի N 165-Ն որոշման 1-ին կետով հաստատված հավելվածի 9-րդ կետի 1-ին ենթակետից, համաձայն որի՝ դիմումը և դիմումին կից էլեկտրոնային համակարգ մուտքագրվող բոլոր ֆայլերը պետք է ստորագրված լինեն կայքէջում գրանցված ֆիզիկական անձի կամ իրավաբանական անձի ներկայացուցչի էլեկտրոնային թվային ստորագրությամբ։
Հետևաբար, պահանջը չի կարող դիտարկվել որպես ձևական կամ անհամաչափ պարտականություն, քանի որ ուղղված է էլեկտրոնային վարույթում դիմումը իրավասու և լիազորված անձի կողմից ներկայացված լինելու հանգամանքի հավաստմանը։

	ԱԿԲԱ բանկ ԲԲԸ
1. Նախագծի 1-ին կետի 3-րդ ենթակետով նախատեսվում է ՀՀ կառավարության 09.02.2012թ. թիվ 165-Ն որուշման (այսուհետ՝ Որոշում) Հավելվածը լրացնել 7.2 կետով, որի համաձայն՝ անշարժ գույքի պետական ռեգիստրի պաշտոնական կայքէջում (այսուհետ՝ Կայքէջ) հաշվառումն իրականացվում է բանկի կամ վարկային կազմակերպության կողմից գույքի պետական ռեգիստր ներկայացված (...) հայպի հիման վրա։ Նույն կետով սահմանվում է նաև, որ հայտը չմերժելու դեպքում բանկը կամ վարկային կազմակերպությունը Կայքէջում հաշվառվում է որպես ՀՀ քաղաքացիական օրենսգրքի 263-րդ հոդվածի 5-րդ մասով նախատեսված բանկ կամ վարկային կազմակերպություն, իսկ իրենց կողմից լիազորված ֆիզիկական անձը էլեկտրոնային համակարգում ամրագրվում է որպես լիազորող իրավաբանական անձի անունից դիմումներ ներկայացնելու ներկայացուցիչ։ Այս մասով, առաջարկում ենք հետևյալը.
հստակեցնել Կայքէջում հաշվառման համար բանկերի կողմից ներկայացման ենթակա հայտերի բովանդակությունը (օրինակ՝ Որոշմանը կից հավելվածով հայտի օրինակելի ձև սահմանել)։
Հստակ սահմանել հայտերի մերժման հիմքերը, դեպքերը և կարգը, քանի որ Նախագծով որևէ անդրադարձ առկա չէ ներկայացված հայտերի մերժման հիմքերի մասին, մինչդեռ՝ իրավական որոշակիության սկզբունքի ապահովման առումով սկզբունքային է, որ դիմող սուբյեկտի համար հստակ լինի, թե որ դեպքում և առհասարակ՝ ինչ հիմքերով իր հայտը կարող է մերժվեր Նախագծով կարգավորումները սահմանել այնպես, որ հնարավոր լինի նշված էլեկտրոնային համակարգում ամրագրել։ բանկերի անունից դիմումներ ներկայացնելու մեկից ավելի ներկայացուցիչներ։ Նշվածը պայմանավորված է այն հանգամանքով, որ անշարժ գույքի գրանցման ավտոմատացված էլեկտրոնային համակարգ անշարժ գույքի նկատմամբ իրավունքների պետական գրանցման դիմումներ ներկայացվում են Բանկի տարբեր ստորաբաժանումների աշխատակիցների կողմից։
	Մասամբ է ընդունվել
   Հայտի ձևի սահմանման վերաբերյալ հայտնում ենք, որ առանձին օրինակելի ձև սահմանելու անհրաժեշտությունը բացակայում է, քանի որ հայտի ձևը արտացոլված կլինի կայքէջի համապատասխան՝ հայտի ներկայացման բաժնում, և իրավաբանական անձի կողմից լրացվելու են միայն համապատասխան դաշտերով նախատեսված տվյալները:
   Հայտի մերժման հիմքերի հստակեցման մասով հայտնում ենք, որ ներկայացված հայտի մերժման հիմքը սահմանափակ է և վերաբերում է այն դեպքին, երբ վարկային կազմակերպությունը չունի հիփոթեքային վարկ տրամադրելու իրավասությունը հավաստող՝ Հայաստանի Հանրապետության կենտրոնական բանկի կողմից տրամադրված համապատասխան լիցենզիա: Այլ ինքնուրույն մերժման հիմքեր չեն նախատեսվում, ուստի մերժման հիմքերի առանձին լայն ցանկ սահմանելու անհրաժեշտությունը բացակայում է:
   Միաժամանակ, իրավական որոշակիությունն ապահովելու նպատակով նախագծում կսահմանվի հայտի մերժման ժամկետը, մասնավորապես՝ ներկայացված հայտը ռեգիստրի կողմից կարող է մերժվել 3 աշխատանքային օրվա ընթացքում: Հայտը չմերժելու դեպքում համապատասխան բանկը կամ վարկային կազմակերպությունը հաշվառվում է կայքէջում որպես Հայաստանի Հանրապետության քաղաքացիական օրենսգրքի 263-րդ հոդվածի 5-րդ մասով նախատեսված բանկ կամ հիփոթեքային վարկ տրամադրելու իրավասություն ունեցող վարկային կազմակերպություն:

	Ֆասթբանկ ՓԲԸ
Հավելվածի 6-րդ կետի փոփոխվող խմբագրությամբ ձևակերպումը, այն է՝ «լիազորագրով հանդես գալու դեպքում էլեկտրոնային համակարգ սույն կարգի 9-րդ կետի 1-ին ենթակետի և 9.1-ին կեւրով սահմանված պահանջներով մոււրքագրվում (վերբեոնվում) է նաև ներկայացվող իրավաբանական անձի կողմից ւրրված լիազորագիրը՝ հասւրաւրված դիմումը ներկայացնելու պահին իրավաբանական անձի անունից աոանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) էլեկտրոնային թվային ստորագրությամբ» կարող է տարակարծիք մեկնաբանության տեղիք տալ, օրինակ՝ որպես յուրաքանչյուր դիմումի մուտքագրման ժամանակ բանկի գործադիր մարմնի ղեկավարի կողմից էլեկտրոնային ստորագրությամբ լիազորագրի հաստատման պարտադիր պահանջ։
Ուստի, առաջարկում ենք ձևակերպումը փոփոխել այնպես, որ հակասության մեջ չլինի նույն Հավելվածի 7-րդ կետի պահանջների հետ, այսինքն, հստակ ապահովվի այն պահանջը, որ բանկի գործադիր մարմնի ղեկավարի կողմից տրվող երկարաժամկետ * լիազորագրերը դրանց գործողության ժամկետում, առանց լիազորող անձի էլեկտրոնային թվային ստորագրության լրացուցիչ պահանջի, կարելի լինի ուղղակիորեն կիրառել լիազորված անձի կողմից դիմումներ ներկայացնելիս։
	Չի ընդունվել։
   Հաշվի առնելով այն հանգամանքը, որ «դիմումը ներկայացնելու պահին» ձևակերպումը վերաբերում է ոչ թե դիմումը էլեկտրոնային թվային ստորագրությամբ հաստատելու հանգամանքին, այլ այն պահանջին, որ համապատասխան լիազորագիրը պետք է հաստատված լինի իրավաբանական անձի անունից առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) կողմից, ով դիմումը ներկայացնելու պահին հանդիսանում է իրավաբանական անձի անունից լիազորող իրավասու անձ։

	Այդի բանկ ՓԲԸ
Նախագծի 1-ին մասի 1-ին ենթակետով առաջարկվում է ավելացվել «դիմումատուի համաձայնությամբ» բառերը, որի պարագայում դիմումները և դիմումներին կից փաստաթղթերը, ինչպես նաև գույքի նկատմամբ իրավունքների և սահմանափակումների վերաբերյալ հարցումներն էլեկտրոնային եղանակով կարող են իրականացվել նոտարների կողմից միայն դիմումատուի համաձայնությամբ, սակայն հստակեցված չէ, թե ինչպես պետք է արտահայտվի այդ համաձայնությունը՝ արդյոք գրավոր համաձայնություն պետք է լինի։ Առաջարկում ենք ճշգրտել այս մասը։
Նախագծի 1-ին մասի 3-րդ ենթակետով առաջարկվում է Որոշման Հավելվածը լրացնել 7.1 կետով, համաձայն որի՝
«7./. Հայաստանի Հանրապետության քաղաքացիական օրենսգրքի 263-րդ հոդվածի 5-րդ մասով նախատեսված՝ բանկի կամ հիփոթեքային վարկ տրամադրելու իրավասություն ունեցող վարկային կազմակերպության մասնակցությամբ անշարժ գույքի պետական ոեգիստրի էլեկտրոնային ծառայությունների մատուցման հարթակում կնքված՝ կառուցվող անշարժ գույք գնելու իրավունքի և հիփոթեքի խառը պայմանագրերից կամ անշարժ գույքի առք ու վաճառքի և հիփոթեքի խառը պայմանագրերից ծագող իրավունքների պետական գրանցման դիմումները և դիմումներին կից փաստաթղթերը կարող են ներկայացվել միայն անշարժ գույքի պետական ռեգիստրի պաշտոնական կայքէջում հաշվառված բանկի կամ հիփոթեքային վարկ տրամադրելու իրավասություն ունեցող վարկային կազմակերպության կողմից»։
Վերոնշյալ կետի մասով խնդրահարույց է «միայն բանկի կամ վարկային կազմակերպության կողմից» դիմումներ ներկայացնելու կարգը, առաջարկում ենք չսահմանափակել միայն այդ սուբյեկտներով տվյալ դիմումների ներկայացման կարգը։
	
Ընդունվել է։
Համապատասխան դրույթը խմբագրվել է։







Չի ընդունվել։
   Հիմք ընդունելով «Գույքի նկատմամբ իրավունքների պետական գրանցման մասին» օրենքի 26-րդ հոդվածի 1.1-ին մասով սահմանված պահանջը։

	5.	ՀՀ արդարադատության նախարարություն
(ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ)
	03.06.2026թ.

	
	N//27.2.1/27756-2026

	1.«Հայաստանի Հանրապետության կառավարության 2012 թվականի փետրվարի 9-ի N 165-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի (այսուհետ՝ նախագիծ) 1-ին կետի 1-ին ենթակետի համաձայն՝ Կառավարության 2012 թվականի փետրվարի 9-ի N 165-Ն որոշման Հավելվածի (այսուհետ՝ Հավելված) 3.1-ին կետի 1-ին ենթակետում «միջոցով՝» բառից և կետադրական նշանից հետո լրացվում են «դիմումատուի համաձայնությամբ» բառերը։
Արդյունքում, ստացվում է, որ դիմումները և դիմումներին կից փաստաթղթերը, ինչպես նաև գույքի նկատմամբ իրավունքների և սահմանափակումների վերաբերյալ հարցումներն էլեկտրոնային եղանակով կարող են ներկայացվել նաև նոտարիատի բնագավառում էլեկտրոնային կառավարման համակարգի (էլեկտրոնային նոտար) և անշարժ գույքի գրանցման ավտոմատացված էլեկտրոնային համակարգի միջև իրականացված էլեկտրոնային ծառայության միջոցով' դիմումատուի համաձայնությամբ նոտարների կողմից, որի դեպքում առցանց ներկայացվող փաստաթղթերի էլեկտրոնային պատճենների՝ դրանց իսկական օրինակներին համապատասխանությունը հաստատվում է համապատասխան նոտարի էլեկտրոնային թվային ստորագրությամբ.»:
Այս ձևակերպումը հակասում է «Նոտարիատի մասին» օրենքին (այսուհետ՝ Օրենք), բացի այդ՝ էլեկտրոնային համակարգերի կտրուկ զարգացման փուլում միայն խոչընդոտներ է ստեղծելու քաղաքացիների և նոտարների համար իրենց գործունեությունն արդյունավետ իրականացնելու գործընթացում: 
Օրենքի 22-րդ հոդվածի 3-րդ մասի համաձայն՝ նոտարական գործողություններ կատարելու համար նոտարն իրավունք ունի անհրաժեշտ տեղեկություններ կամ փաստաթղթեր պահանջել կազմակերպություններից, պետական կամ տեղական ինքնակառավարման մարմիններից: Համապատասխան տեղեկություններն ու փաստաթղթերը պետք է ներկայացվեն նոտարի նշած ժամկետում: Այդ ժամկետը չի կարող տասնհինգ օրից ավելի լինել, եթե համապատասխան փաստաթղթերը տալու համար ավելի երկար ժամկետ չի կարող պահանջվել:
Հարկ ենք համարում նշել, որ նոտարն ազատ է նոտարական գործողությունների կատարման համար անհրաժեշտ տեղեկություններ և փաստաթղթեր ստանալու հարցում, և այդ իրավազորությունը նրան տրված է օրենքով, հետևաբար Կառավարության որոշմամբ նոտարի գործողությունների սահմաններ չեն կարող դրվել, մինչդեռ Նախագծում գույքի սահմանափակումների մասին տեղեկանքի դիմում նոտարի կողմից ներկայացվելու համար դիմումատուի համաձայնության պահանջ նախատեսելը ենթադրում է գրավոր փաստաթղթի՝ քաղաքացու դիմումի կցում, սակայն պրակտիկայում նոտարական գործողություններ կատարելու համար դիմումը կարող է ներկայացվել նոտարի կողմից:
Օրինակ, շատ հաճախ էլեկտրոնային եղանակով, նամակով դիմողը կարող է փաստաթղթերը ներկայացնել նոտարին և խնդրել գործին ընթացք տալ: Ստացվում է՝ որպեսզի Նախագծով նախատեսվող դրույթները դառնան իրագործելի, նոտարը մինչև որևէ տեղեկատվություն կամ փաստաթուղթ ձեռք բերելը հաճախորդից պետք է պահանջի անձամբ ներկայանալ նոտարական գրասենյակ գրավոր համաձայնություն կազմելու համար: Ավելին, ենթադրվում է, որ դիմումատուի գրավոր համաձայնություն կազմելու հարցն էլ դրվելու է նոտարի վրա, ինչը լրացուցիչ վճարովի ծառայություն է: Վերոգրյալի հաշվառմամբ՝ առաջարկում ենք հանել «դիմումատուի համաձայնությամբ» բառերը:
Միաժամանակ, նախագծի 1-ին կետի 1-ին ենթակետից անհրաժեշտ է հանել «և կետադրական նշանից» բառերը։
	

Ընդունվել է։
   Նախագծում կատարվել է համապատասխան փոփոխություն։














































Ընդունվել է։
   Նախագծում կատարվել է համապատասխան փոփոխություն։

	2.Նախագծի Հավելվածի 1-ին կետի 2-րդ ենթակետով նոր խմբագրությամբ շարադրվող 6-րդ կետում առաջարկվում է վերանայել «ոչ էլեկտրոնային թվային ստորագրությամբ» եզրույթը՝ այն հաշվառմամբ, որ պարզ չէ, թե այն ինչ է ենթադրում:
	Ընդունվել է։
   Նախագծում կատարվել է համապատասխան փոփոխություն։

	3. Նախագծի 1-ին կետի 3-րդ ենթակետով լրացվող՝ Հավելվածի 7.1-ին կետում առաջարկվում է «անշարժ գույքի պետական ռեգիստրի պաշտոնական կայքէջում» բառերը փոխարինել «կայքէջում» բառով՝ հաշվի առնելով, որ համապատասխան Հավելվածի 4-րդ կետում արդեն սահմանվել է «անշարժ գույքի պետական ռեգիստրի պաշտոնական կայքէջ» հասկացության կարճ տարբերակը։  
Նույն ենթակետով լրացվող 7.2-րդ կետի համաձայն՝ «Սույն կարգի 7.1-ին կետով սահմանված հաշվառումն իրականացվում է համապատասխան բանկի կամ վարկային կազմակերպության կողմից անշարժ գույքի պետական ռեգիստր ներկայացված՝ առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) էլեկտրոնային թվային ստորագրությամբ հաստատված, հայտի հիման վրա, որին կից պետք է ներկայացվի նաև սույն կարգի 6-րդ կետով սահմանված պահանջներին համապատասխան տրամադրված լիազորագիրը, (...)»: 
Նախագծի 1-ին կետի 2-րդ ենթակետով խմբագրվող 6-րդ կետի վերլուծությունը ցույց է տալիս, որ էլեկտրոնային եղանակով պետական գրանցման դիմումներ և փաստաթղթեր կարող են ներկայացվել ինչպես կանոնադրության հիման վրա գործող ֆիզիկական անձանց, այնպես էլ լիազորագրի հիման վրա գործող անձի կողմից, և լիազորագիր ներկայացնելու պահանջը տրամաբանորեն տարածվում է միայն լիազորագրի հիման վրա գործող անձի վրա: Սույն նորմի մեկնաբանության արդյունքում ստացվում է, որ կայքէջում հաշվառման համար բանկի կամ վարկային կազմակերպության անունից պետք է ներկայացվի հայտ: Հայտը պետք է ստորագրված լինի առանց լիազորագրի հանդես գալու իրավասություն ունեցող լիազոր մարմնի էլեկտրոնային ստորագրությամբ և վերջինիս պետք է կցվի Հավելվածի 6-րդ կետով սահմանված պահանջներին համապատասխան տրված լիազորագիր ցանկացած պարագայում: Քննարկվող կարգավորումից կարող է տպավորություն ստեղծվել, որ հաշվառման հայտով գրանցման դիմում ներկայացնելու լիազորություն կարող է տրվել միայն լիազորագրի հիման վրա գործող ֆիզիկական անձին՝ պայմանավորված այն հանգամանքով, որ սույն կետով հայտին կից պետք է ներկայացվի նաև լիազորագիր ցանկացած պարագայում: Սակայն 6-րդ կետի համաձայն, ինչպես նշվեց, եթե գրանցումը իրականացվում է առանց լիազորագրի հանդես գալու իրավասություն ունեցող մարմնի կողմից, լիազորագրի առկայությունը պարտադիր պահանջ չէ: Եթե նույնիսկ քննարկվող կետով սահմանվում է առանձին կանոն, ապա այդ դեպքում ևս չպետք է սահմանափակել առանց լիազորագրի հանդես գալու իրավունք ունեցող լիազոր մարմնի (գործադիր մարմնի ղեկավարի) գրանցման դիմում ներկայացնելու լիազորությունը: Վերոգրյալի հաշվառմամբ՝ առաջարկվում է հստակեցնել 7.2-րդ կետի կարգավորումը:
Միևնույն ժամանակ հիշյալ կետերով առաջարկում ենք սահմանել ներկայացված հայտը մերժելու դեպքերի և ժամկետների վերաբերյալ կարգավորումներ։








Ժամկետների վերաբերյալ սույն դիտարկումը վերաբերում է Նախագծի նույն կետի 5-րդ ենթակետով նոր խմբագրությամբ շարադրվող 10-րդ կետին նույնպես։   
	Ընդունվել է։
   Նախագծում կատարվել է համապատասխան փոփոխություն։



Ընդունվել է։
   Նախագծում կատարվել է համապատասխան փոփոխություն։































Մասամբ է ընդունվել․
Նախագծով որպես մերժման միակ հիմք սահմանվել է վարկային կազմակերպության կողմից հիփոթեքային վարկ տրամադրելու իրավասությունը հավաստող ԿԲ լիցենզիայի բացակայությունը կամ դրա անհամապատասխանությունը, ինչպես նաև Նախագծով հստակեցվել է, որ հայտը կարող է մերժվել 3 աշխատանքային օրվա ընթացքում, իսկ չմերժվելու դեպքում համապատասխան կազմակերպությունը հաշվառվում է կայքէջում։
Չի ընդունվել
   Քանի որ 10-րդ կետով նախատեսված ստուգումը ինքնուրույն ժամկետով պայմանավորված առանձին վարույթ չէ, այլ դիմումի քննության շրջանակում իրականացվող տեխնիկական ստուգում, որի բացասական արդյունքը սույն կարգի 13-րդ կետի 1-ին ենթակետի համաձայն կարող է հանգեցնել վարույթի կասեցման, իսկ կասեցման և պետական գրանցման ժամկետներն արդեն սահմանված են «Գույքի նկատմամբ իրավունքների պետական գրանցման մասին» օրենքով։

	4. Նախագծի 1-ին կետի 5-րդ ենթակետով նոր խմբագրությամբ շարադրվող՝ Հավելվածի 10-րդ կետի առնչությամբ հարկ է նշել, որ Հավելվածի գործող խմբագրությամբ 10-րդ կետը, ի տարբերություն Նախագծի, ներկայացված փաստաթղթերի վրա դրված էլեկտրոնային ստորագրության իսկությունը և դրա պատկանելությունը դիմումը ներկայացրած անձին, Հավելվածի 6-րդ կետով նախատեսված դեպքերում նաև լիազորագրի էլեկտրոնային ստորագրության իսկությունն ու պատկանելությունն իրավաբանական անձի գործադիր մարմնի ղեկավարին, ինչպես նաև դիմումի և դրան կից ներկայացված փաստաթղթերի տեսաներածված պատճենների համապատասխանությունը Հավելվածի պահանջներին ստուգելու համար սահմանում է հստակ ժամանակահատված, այն է՝ 3 աշխատանքային ժամ։
Այս մասով հարկ է նկատել, որ լիազորագիր ներկայացրած ֆիզիկական անձի՝ որպես իրավաբանական անձի ներկայացուցիչ ամրագրվելու համար սահմանված է լիազորագրի էլեկտրոնային ստորագրության իսկությունն ու պատկանելությունն իրավաբանական անձի գործադիր մարմնի ղեկավարին ստուգելու նախապայման, ինչից հետո միայն հնարավոր կլինի լիազորագիր ներկայացրած ֆիզիկական անձին գրանցել որպես իրավաբանական անձի ներկայացուցիչ։ Այս համատեքստում գտնում ենք, որ գործող կարգավորմամբ նախատեսված ժամանակային սահմանափակման վերացումը կարող է խնդրահարույց լինել որոշակիության սկզբունքի ապահովման տեսանկյունից, ինչպես նաև Կադաստրի կոմիտեի պաշտոնատար անձանց համար չի նախատեսի էլեկտրոնային թվային ստորագրության իսկության ստուգման կանխատեսելի պարտականություն։ Միևնույն ժամանակ, հարկ է նկատել, որ Նախագծի հիմնավորմամբ որևէ անդրադարձ չի կատարվել նշված ժամանակային սահմանափակման վերացման անհրաժեշտությանը: Վերոնշյալը կարող է խնդրահարույց լինել ընթացակարգի գործադրման արդյունավետության տեսանկյունից: Եթե քննարկվող ժամանակային սահմանափակման վերացումը պայմանավորված է նրանով, որ աշխատակիցներին անհրաժեշտ է ավելի երկար ժամանակ նշված ստուգումը իրականացնելու համար, ապա առաջարկվում է նախատեսել ավելի երկար ժամկետ, սակայն ցանկացած պարագայում նպատակահարմար է սահմանել հստակ ժամկետ:
Ելնելով վերոգրյալից, գտնում ենք, որ նախագծի 1-ին կետի 5-րդ ենթակետում անհրաժեշտ է նշել, թե ինչ ժամկետում է Կադաստրի կոմիտեի պաշտոնատար անձանց կողմից ստուգվում ներկայացված փաստաթղթերի վրա դրված էլեկտրոնային թվային ստորագրության իսկությունը, ինչպես նաև նշել, թե ինչ ժամկետում է դիմումի ընդունման ստացականի էլեկտրոնային տարբերակն ուղարկվում դիմողի էլեկտրոնային փոստի հասցեով։
	Չի ընդունվել։
   ՀՀ կառավարության 2012 թվականի փետրվարի 9-ի N 165-Ն որոշմամբ հաստատված՝ «Գույքի նկատմամբ իրավունքների ու սահմանափակումների պետական գրանցման դիմումները և փաստաթղթերն էլեկտրոնային եղանակով ներկայացնելու կարգի» հավելվածի 13-րդ կետի 1-ին ենթակետի համաձայն՝ ներկայացված փաստաթղթերի վրա դրված էլեկտրոնային ստորագրության իսկության և պատկանելության ստուգման արդյունքում հայտնաբերված անհամապատասխանությունները հանդիսանում են իրավունքի պետական գրանցման վարույթի կասեցման հիմք:       Միաժամանակ, իրավունքի պետական գրանցման վարույթի կասեցման ժամկետները սահմանված են «Գույքի նկատմամբ իրավունքների պետական գրանցման մասին» օրենքի 28-րդ հոդվածով, հետևաբար համապատասխան աշխատակցի կողմից ներկայացված փաստաթղթերի ուսումնասիրությունն ու ստուգումն իրականացվում են նշված օրենքով սահմանված ընթացակարգային ժամկետների շրջանակներում: Հետևաբար, 3 աշխատանքային ժամ ժամկետի առանձին պահպանումը գործնական և իրավական անհրաժեշտություն չունի, քանի որ ստուգման բացասական արդյունքը հանգեցնում է ոչ թե ինքնուրույն իրավական հետևանքի, այլ վարույթի կասեցման, որի ժամկետներն արդեն կարգավորվում են օրենքով:

	5. Նախագծի 1-ին կետի 6-րդ ենթակետով լրացվող՝ Հավելվածի 16-րդ կետի համաձայն՝ «Համապատասխան համակարգչային ծրագրային ապահովման առկայության դեպքում էլեկտրոնային եղանակով ներկայացվող դիմումի մուտքագրումը կարող է սահմանափակվել տեխնիկական պատճառներով՝ սույն կարգի 13-րդ կետի 1-4-րդ ենթակետերով նշված դեպքերում:»:
Ընդհանուր առմամբ կարգավորումը խնդրահարույց է որոշակիության սկզբունքի տեսանկյունից: Հավելվածով չի բացահայտվում «համապատասխան համակարգչային ծրագրային ապահովում» հասկացության բովանդակությունը, բացի այդ Հավելվածի 13-րդ կետը սահմանում է այն դեպքերը, երբ վարույթը կասեցվում է տեխնիկական պատճառներից ելնելով՝ սահմանված հիմքերի առկայության պարագայում, անհասկանալի է տեխնիկական պատճառներով վարույթը կասեցնելու և նույն հիմքերով դիմումի մուտքագրումը սահմանափակելու հարաբերակցությունը և տարբերությունը: Հաշվի առնելով վերոգրյալը՝ առաջարկվում է նախատեսել առավել հստակ կարգավորում: 
	Չի ընդունվել
Նախագծով նախատեսվող կարգավորումը պայմանավորված է համապատասխան համակարգչային ծրագրային ապահովման ներդրման անհրաժեշտությամբ, որի միջոցով հնարավոր կլինի էլեկտրոնային եղանակով ներկայացվող դիմումների նկատմամբ ավտոմատացված ստուգումներ իրականացնել դեռևս դիմումի մուտքագրման փուլում։
   Մասնավորապես, սույն կարգի 13-րդ կետի 1-4-րդ ենթակետերով նախատեսված՝ տեխնիկական բնույթի հիմքերից որևէ մեկի առկայության դեպքում համակարգը հնարավորություն կտա ի սկզբանե սահմանափակել դիմումի մուտքագրումը՝ կանխելով այնպիսի իրավիճակները, երբ դիմումը գեներացվում է, վարույթ է սկսվում, և միայն կատարման վերջնաժամկետին է բացահայտվում համապատասխան տեխնիկական խոչընդոտը։ Այս մոտեցումը նպատակ ունի ապահովել գործընթացի կանխատեսելիությունը, նվազեցնել անհարկի վարույթների առաջացումը և կանխել դիմումատուի համար ժամկետների անարդյունավետ կորուստը։
   Միաժամանակ, կարգավորման մեջ «համապատասխան համակարգչային ծրագրային ապահովման առկայության և դրա կիրառման դեպքում» ձևակերպման օգտագործումը պայմանավորված է այն հանգամանքով, որ նշված սահմանափակումը կարող է գործել միայն համապատասխան տեխնիկական հնարավորության փաստացի առկայության և կիրառման պայմաններում։
   Բացի այդ, 10-րդ կետով նախատեսված կարգավորումը պահպանվել է այն նպատակով, որ համապատասխան ծրագրային ապահովման չգործելու կամ թերի աշխատելու դեպքում անշարժ գույքի պետական ռեգիստրի իրավասու աշխատակիցները հնարավորություն ունենան ինքնուրույն ուսումնասիրելու համապատասխան հանգամանքները և անհրաժեշտության դեպքում կիրառելու կարգով նախատեսված ընթացակարգերը՝ բացառելով վարչարարության խաթարումը կամ գործընթացում գործնական կոլապսի առաջացումը։

	6. Նախագծի 1-ին կետի 4-րդ ենթակետով Հավելվածում լրացվող 9.1-ին կետի համաձայն՝ «Եթե դիմումին կից ներկայացվող փաստաթուղթը հաստատված է այն տրամադրողի էլեկտրոնային թվային ստորագրությամբ, ապա այդ փաստաթուղթը դիմումին կից մուտքագրվում է բնօրինակ տեսքով, որը պետք է ստորագրվի նաև դիմումատուի էլեկտրոնային թվային ստորագրությամբ:»: Պարզ չէ նման կարգավորում նախատեսելու և դիմումատուի վրա նման պարտականություն դնելու նպատակը: Բացի այդ, պարզ չէ, թե գործնականում ինչպես է տեղի ունենալու արդեն իսկ այն տրամադրողի էլեկտրոնային թվային ստորագրությունը պարունակող բնօրինակ փաստաթղթի վրա մեկ այլ անձի՝ դիմումատուի էլեկտրոնային թվային ստորագրության ապահովումը կամ արդյոք դիմումատուն իրավասու է նման էլեկտրոնային թվային ստորագրություն տեղադրել՝ կախված փաստաթղթի բնույթից:
	Չի ընդունվել։
Նախագծով նախատեսված կարգավորումը նպատակ ունի ապահովելու, որ լիազոր մարմինը հավաստիանա դիմումը և դրան կից փաստաթղթերը իրավասու անձի կողմից ներկայացված լինելու հանգամանքում։
Փաստաթուղթը տրամադրողի էլեկտրոնային թվային ստորագրությունը հաստատում է տվյալ փաստաթղթի իսկությունը և բովանդակության անփոփոխելիությունը, իսկ դիմումատուի էլեկտրոնային թվային ստորագրությունը՝ այդ փաստաթուղթը տվյալ դիմումի շրջանակներում ներկայացնելու փաստը։ Նշված պահանջը բխում է նաև ՀՀ կառավարության 2012 թվականի փետրվարի 9-ի N 165-Ն որոշման 1-ին կետով հաստատված հավելվածի 9-րդ կետի 1-ին ենթակետից, որի համաձայն՝ դիմումը և դիմումին կից էլեկտրոնային համակարգ մուտքագրվող բոլոր ֆայլերը պետք է ստորագրված լինեն կայքէջում գրանցված ֆիզիկական անձի կամ իրավաբանական անձի ներկայացուցչի էլեկտրոնային թվային ստորագրությամբ։
Միաժամանակ, տեխնիկական տեսանկյունից հնարավոր է մեկ էլեկտրոնային փաստաթղթի վրա մեկից ավելի էլեկտրոնային թվային ստորագրությունների առկայությունը։   

	7. Նախագծի 1-ին կետի 5-րդ ենթակետով նոր խմբագրությամբ շարադրվող՝ Հավելվածի 10-րդ կետում առաջարկվում է հանել «կայքէջի դիմումները ներկայացնելու» բառերը՝ նախ այն հաշվառմամբ, որ ինչպես Նախագծի, այնպես էլ Հավելվածի նախորդ դրույթներից պարզ է, թե ինչ էլեկտրոնային համակարգի մասին է խոսքը, բացի այդ, նշված բառերի հեռացման արդյունքում քննարկվող կետում կապահովվի մտքի հստակությունը և դրույթի առավել պարզ ընկալումը: 
	Ընդունվել է։ 
   Նախագծում կատարվել է համապատասխան փոփոխություն։

	ՀՀ վարչապետի աշխատակազմ

	ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ
1.	Նախագծի 1-ին կետի 6-րդ ենթակետով նոր լրացվող նախագծի հավելվածի 16-րդ կետի համաձայն՝ համապատասխան համակարգչային ծրագրային ապահովման առկայության և դրա կիրառման դեպքում էլեկտրոնային եղանակով ներկայացվող դիմումի մուտքագրումը կարող է տեխնիկապես սահմանափակվել, եթե առկա է սույն կարգի 13-րդ կետի 1-4-րդ ենթակետերով նախատեսված հիմքերից որևէ մեկը, մինչդեռ սույն դրույթը իրավական որոշակիության սկզբունքի համատեքստում խնդրահարույց է՝ ուստի վերանայման անհրաժեշտություն ունի: Մասնավորապես՝ դիմումի մուտքագրման սահմանափակման համար պետք է իմպերատիվ պահանջներ լինեն՝ ոչ թե ըստ որոշակի ծրագրի առկայության ու կիրառման դեպքի: Հակառակ պարագայում՝ նման սահմանափակման նախատեսումը որոշակի չէ:
	


Ընդունվել է։
   Նախագծում կատարվել է համապատասխան փոփոխություն։

	2.	Նախագծի 2-րդ կետի համաձայն՝ սույն որոշումն ուժի մեջ է մտնում անշարժ գույքի պետական ռեգիստրի պաշտոնական կայքէջի էլեկտրոնային համակարգում համապատասխան գործիքակազմի տեղադրումից և գործարկումից հետո, սակայն ոչ ուշ քան սույն որոշման պաշտոնական հրապարակման օրվանից մեկ ամիս անց: Հարկ է նկատի ունենալ, որ ընդգծված դրույթը իրավական որոշակիության սկզբունքին չի համապատասխանում՝ նկատի ունենալով, որ վերոնշյալ ձևակերպման պարագայում սույն նախագծի ուժի մեջ մտնելու ժամկետը հստակ չէ:
	Չի ընդունվել։
   «Նորմատիվ իրավական ակտերի մասին» օրենքի 23-րդ հոդվածի 1-ին մասի համաձայն՝ նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց պաշտոնական հրապարակմանը հաջորդող օրվանից։ Միաժամանակ, նույն օրենքի 13-րդ հոդվածի 4-րդ մասի 1-ին կետով նախատեսված է, որ նորմատիվ իրավական ակտն ունենում է անցումային դրույթներ, եթե նորմատիվ իրավական ակտը լրիվ գործողության մեջ դնելու համար պահանջվում են ժամկետներ կամ որոշակի պայմաններ։ Հետևաբար, որոշման ուժի մեջ մտնելը համապատասխան էլեկտրոնային գործիքակազմի տեղադրման և գործարկման փաստով պայմանավորելը ինքնին չի հակասում իրավական որոշակիության սկզբունքին, քանի որ նշված պայմանը օբյեկտիվորեն ստուգելի է, իսկ դրան զուգահեռ նախագծով սահմանված է նաև ուժի մեջ մտնելու վերջնական ժամկետ՝ ոչ ուշ, քան պաշտոնական հրապարակման օրվանից վեց ամիս անց։ Նման մոտեցումը բխում է նաև ակտի գործնական կիրառելիությունն ապահովելու անհրաժեշտությունից՝ բացառելով իրավական ակտի ուժի մեջ մտնելը այնպիսի փուլում, երբ դրա կիրառման համար անհրաժեշտ տեխնիկական պայմանները դեռևս ապահովված չեն։
   Համանման կարգավորում առկա է նաև ՀՀ կառավարության 2026 թվականի ապրիլի 18-ի N 530-Ն որոշմամբ, որով փոփոխություններ և լրացումներ են կատարվել ՀՀ կառավարության 2011 թվականի դեկտեմբերի 22-ի N 1851-Ն որոշման մեջ, և որի 2-րդ կետով որոշման ուժի մեջ մտնելը նույնպես պայմանավորվել է անշարժ գույքի պետական ռեգիստրի պաշտոնական կայքէջի էլեկտրոնային համակարգի «Անձնական գրասենյակ» բաժնում համապատասխան գործիքակազմի տեղադրմամբ և գործարկմամբ, սակայն ոչ ուշ, քան պաշտոնական հրապարակման օրվանից երեք ամիս անց։

	ՎԱՐՉԱՊԵՏԻ ԱՇԽԱՏԱԿԱԶՄԻ ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՀԱՐՑԵՐԻ ՎԱՐՉՈՒԹՅՈՒՆ
1.	Նախագծի 3-րդ կետով գործող որոշմամբ հաստատված հավելվածում նոր լրացվող 7.2-րդ կետով սահմանվում է, որ «Ներկայացված հայտը անշարժ գույքի պետական ռեգիստրի կողմից կարող է մերժվել այն ստանալու օրվանից երեք աշխատանքային օրվա ընթացքում, եթե վարկային կազմակերպության կողմից չի ներկայացվել կամ ներկայացվել է Հայաստանի Հանրապետության քաղաքացիական օրենսգրքի 263-րդ հոդվածի 5-րդ մասով նախատեսված պահանջներին չհամապատասխանող լիցենզիա»: Գտնում ենք, որ ներկայացված կարգավորումը կարող է ստեղծել հնարավոր տարընթերցում, նկատի ունենալով, որ համապատասխան հայտի մերժման հիմք կարող է լինել նաև վարկային կազմակերպության կողմից չհամապատասխանող լիցենզիայի չներկայացումը: Ուստի, առաջարկում ենք վերանայել այն՝ հստակեցնելով, որ մերժման հիմքը կամ լիցենզիայի բացակայությունն է կամ չհամապատասխանող լիցենզիայի ներկայացումը:
	


Ընդունվել է։
   Նախագծում կատարվել է համապատասխան փոփոխություն։

	2.	Նախագծի 4-րդ կետով գործող որոշմամբ հաստատված հավելվածում նոր լրացվող 9.1-ին կետով սահմանվում է, որ «Եթե դիմումին կից ներկայացվող փաստաթուղթը հաստատված է այն տրամադրողի էլեկտրոնային թվային ստորագրությամբ, ապա այդ փաստաթուղթը դիմումին կից մուտքագրվում է բնօրինակ տեսքով, որը պետք ստորագրվի նաև դիմումատուի էլեկտրոնային թվային ստորագրությամբ»: Ներկայացված կարգավորումից պարզ է դառնում, որ արդեն իսկ ստորագրված փաստաթուղթը դիմումատուի կողմից կրկին ենթակա է ստորագրաման, ինչը կարծում ենք, որ լրացուցիչ պարզաբանման անհրաժեշտություն ունի՝ նկատի ունենալով, որ նախագծի ընդունման համար հիմք հանդիսացող «Գույքի նկատմամբ իրավունքների պետական գրանցման մասին» օրենքով համապատասխան պահանջի սահմանումը բացակայում է: 
	Միաժամանակ, հարկ է նկատել, որ նշված դրույթում առկա է տեխնիկական վրիպակ, որը կարիք ունի շտկման:
	Չի ընդունվել։
   Նախագծով նախատեսված կարգավորումը նպատակ ունի ապահովելու, որ լիազոր մարմինը հավաստիանա դիմումը և դրան կից փաստաթղթերն իրավասու անձի կողմից ներկայացված լինելու հանգամանքում։
Փաստաթուղթը տրամադրողի էլեկտրոնային թվային ստորագրությունը հաստատում է տվյալ փաստաթղթի իսկությունն ու բովանդակության անփոփոխելիությունը, իսկ դիմումատուի էլեկտրոնային թվային ստորագրությունը՝ այդ փաստաթուղթը տվյալ դիմումի շրջանակներում ներկայացնելու փաստը։ Նշված պահանջը բխում է «Գույքի նկատմամբ իրավունքների պետական գրանցման մասին» օրենքի 24-րդ հոդվածի 9-րդ մասից, որի համաձայն՝ դիմումի հետ ներկայացված և տեսաներածված փաստաթղթերի իսկության համար պատասխանատվությունը կրում են փաստաթղթերը ներկայացրած անձինք։ Միաժամանակ, այն համապատասխանում է նաև ՀՀ կառավարության 2012 թվականի փետրվարի 9-ի N 165-Ն որոշման 1-ին կետով հաստատված հավելվածի 9-րդ կետի 1-ին ենթակետի պահանջին, ըստ որի՝ դիմումը և դիմումին կից էլեկտրոնային համակարգ մուտքագրվող բոլոր ֆայլերը պետք է ստորագրված լինեն կայքէջում գրանցված ֆիզիկական անձի կամ իրավաբանական անձի ներկայացուցչի էլեկտրոնային թվային ստորագրությամբ։

	3.	Նախագծի 6-րդ կետով գործող որոշմամբ հաստատված հավելվածում նոր լրացվող 16-րդ կետով սահմանվում է, որ «Համապատասխան համակարգչային ծրագրային ապահովման առկայության և դրա կիրառման դեպքում էլեկտրոնային եղանակով ներկայացվող դիմումի մուտքագրումը կարող է տեխնիկապես սահմանափակվել, եթե առկա է սույն կարգի 13-րդ կետի 1-4-րդ ենթակետերով նախատեսված հիմքերից որևէ մեկը»։ Հարկ է նկատել, որ քննարկվող կարգի 13-րդ կետի 1-4-րդ ենթակետերը վերաբերվում են առցանց ներկայացված դիմումներով գույքի նկատմամբ իրավունքների ու սահմանափակումների պետական գրանցման վարույթները կասեցմանը: Արդյունքում, ներկայացված կարգավորումը ոչ իմպերատիվ կերպով սահմանելու պարագայում այն կարող է լինել խնդրահարույց, քանի որ տվյալ դեպքում գտնում ենք, որ դիմումի մուտքագրման սահմանափակման համար պետք է սահմանվի իմպերատիվ պահանջ, այլ ոչ հայեցողական՝ եթե առկա է դիմումի մուտքագրման սահմանափակման իրավական համապատասխան հիմք՝ անկախ տեխնիկապես ծրագրային ապահովումից:
	Ընդունվել է։
   Նախագծում կատարվել է համապատասխան փոփոխություն։

	4.	Նախագծի հիմնավորման «Կապը ռազմավարական փաստաթղթերի հետ» բաժնում կապը ռազմավարական փաստաթղթերի հետ պետք է լինի հստակ նկարագրված և հիմնավորված՝ բացառելով ընդհանրական հղումները (միայն փաստաթղթի վերնագրին, բաժնին, մասին կամ կետին հղում կատարելը բավարար չէ)՝ նկատի ունենալով Վարչապետի 26.11.2021թ-ի N 02/16.10/40655-2021 հանձնարարականը:
	Ընդունվել է։
Հիմնավորումները լրամշակվել են։

	ՏԱՐԱԾՔԱՅԻՆ ԶԱՐԳԱՑՄԱՆ ԵՎ ՇՐՋԱԿԱ ՄԻՋԱՎԱՅՐԻ ՆԱԽԱՐԱՐԱԿԱՆ ԿՈՄԻՏԵԻ ՆԻՍՏ
	13.07.2026թ.

	
	N ԿԱ/203-2026

	Որոշվեց՝ տալ բացասական դիրքորոշում՝ հաշվի առնելով Փոխվարչապետ Մհեր Գրիգորյանի առաջարկությամբ բարձրացված՝ օրակարգի 3-րդ հարցի հետ փոխկապակցվածության հանգամանքը:
Հարցի քննարկման ընթացքում ներկայացվեց նաև հետևյալ առաջարկությունը՝
1. Վարչապետի աշխատակազմի տարածքային զարգացման և շրջակա միջավայրի հարցերի վարչության պետ Աստղիկ Մելքոնյանի առաջարկությամբ՝ քննարկել դիմումին կից ներկայացվող փաստաթուղթը այն տրամադրողի էլեկտրոնային թվային ստորագրությամբ հաստատված լինելու պարագայում նաև դիմումատուի էլեկտրոնային թվային ստորագրությամբ ստորագրելու վերաբերյալ դրույթի սահմանման անհրաժեշտության հարցը:
	Ընդունվել է։
   Նախագծում կատարվել է համապատասխան փոփոխություն։

